जेनिटल एरिया पर किसी भी ओवर-द-काउंटर रेमेडीज़ को नहीं लगाने की सलाह दी जाती है। जेनिटल स्किन बहुत सेंसिटिव और नाजुक होती है और बिना नॉलेज और ट्रेनिंग के उस पर केमिकल्स लगाने की वजह से नुकसान हो सकता है। आपके डॉक्टर वार्ट्स का और आपके बाकी के शरीर पर और वार्ट्स होने की जांच करने के लिए एक रूटीन विज्युअल एग्जामिनेशन करेंगे। डॉक्टर उस एरिया पर ट्राइक्लोरोएसेटिक एसिड (trichloroacetic acid) का थोड़ा सा सोल्युशन लगा सकते हैं, जो वार्ट्स को नजर आने के लिए सफ़ेद कर देगा और जिसे वार्ट्स को निकालने के इलाज के तौर पर इस्तेमाल किया जा सकता है। आपको रिकमेंड किए हुए ट्रीटमेंट ऑप्शन के लिए आपके डॉक्टर से बात करना होगी।  इलाज कई तरह के फ़ैक्टर्स पर आधारित होता है, जिनमें वार्ट्स का साइज और संख्या, प्रभावित हिस्सा, पिछला लिया हुआ इलाज और इनका बार-बार वापस आना, शामिल हैं। ये भी याद रखें, कि केवल वार्ट्स के अलावा वायरस के लिए कोई इलाज नहीं है। इस तरह की दवाइयाँ वार्ट्स को खत्म करने के लिए, आपके शरीर में इम्यून प्रोटीन्स को बूस्ट करती हैं। ये दवाइयाँ कई टाइप में मौजूद हैं, जिनमें ये शामिल हैं:  इमीकिमॉड (Imiquimod) — आपके डॉक्टर प्रोटेक्टिव ग्लव्स और एक पैड की मदद से उस एरिया पर एक 5% इमीकिमॉड क्रीम लगाएंगे। इसके बाद वो आपको क्रीम के लिए एक प्रिस्क्रिप्शन भी प्रोवाइड करेंगे। घर पर, डिस्पोज़ेबल ग्लव्स और डिस्पोज़ेबल पैड पहनकर, सोने से पहले क्रीम लगाएँ। सुबह उठने के बाद (ट्रीटमेंट अप्लाई करने के छह से 10 घंटे बाद), उसे निकालने के लिए, उस एरिया को साबुन और पानी से धो लें। अगले सोलह हफ्तों तक इसे हर हफ्ते में तीन बार लगाएँ। इंटरफेरॉन अल्फा (Interferon alpha) — वार्ट्स के बेस पर, आपके डॉक्टर इंटरफेरॉन की 3 मिलियन इन्टरनेशनल यूनिट्स (IU) इंजेक्ट करेंगे। अब आप अगले तीन हफ्तों तक अपने डॉक्टर के साथ में इसी प्रोसेस को हफ्ते में तीन बार दोहरेंगे। बड़े वार्ट्स के लिए कई सारे इंजेक्शन्स लेने पड़ेंगे। वार्ट्स चार से आठ हफ्ते के अंदर गायब हो जाएँगे। अगर वार्ट्स 12 - 16 हफ्ते के बाद तक बना रहता है, तो आपके डॉक्टर आपको एक दूसरे ट्रीटमेंट कोर्स की सलाह देंगे। ये दवाइयाँ वार्ट्स को खत्म कर देती हैं और उन्हें फैलने से भी रोक लेती हैं। हालांकि, ये नॉर्मल स्किन एरिया को भी डैमेज कर सकती हैं। अगर ये गलती से गैर-प्रभावित हिस्से पर गिर जाए या लग जाए, तो उस दवाई को फौरन पानी और साबुन से, उस जगह से हटा लें। इसके साइड इफ़ेक्ट्स में, दर्द, इरिटेशन, खुजली और रेडनेस शामिल हैं। इसके विकल्पों में, ये शामिल हैं:  पोडोफ्लिक्स (Podofilox) — इस दवाई को 10 cm² से छोटे आकार के घाव के लिए प्रेफर किया जाता है। इसके सही इस्तेमाल (0.5 ml or 0.5g) की पुष्टि के लिए, आपका डॉक्टर आपको दिखाएगा, कि आपको इस दवाई की कितनी मात्रा का और किस तरह से इस्तेमाल करना है। अगर लिक्विड है, तो इसे एक कॉटन स्वेब से या अगर जेल है, तो उंगली से उस जगह पर लगा लें। ऐसा लगातार तीन दिनों तक, हर दिन में दो बार, बीच में चार दिन बिना ट्रीटमेंट के छोड़ते हुए दोहराएँ। इस प्रोसेस को चार हफ्ते तक दोहराएँ। ट्राइक्लोरोएसेटिक एसिड (TCA) और बाइक्लोरैसेटिक एसिड (BCA) ये दोनों ही फिजिशयन के द्वारा अप्लाई किए जाने वाले इलाज हैं। आपके डॉक्टर एक कॉटन बॉल पर एसिड लेकर, उसे वार्ट्स पर लगाएंगे। आपके डॉक्टर करीब चार से छह हफ्ते के लिए वीकली ट्रीटमेंट की सलाह दे सकते हैं। ये सबसे कॉमन ट्रीटमेंट्स में से एक है। पोडोफिलिन (Podophyllin) — ये 10 cm² से कम आकार के वार्ट्स के लिए, फिजीशियन के द्वारा लगाई जाने वाली दवाई है। आपके फिजीशियन इसे प्रभावित हिस्से पर लगाएंगे। आपके डॉक्टर उस प्रभावित हिस्से को हवा में सूखने की सलाह देंगे, ताकि ये आपके कपड़ों पर न लगने पाए। शुरुआती ट्रीटमेंट को 30 – 40 मिनट के लिए छोड़ा जाना चाहिए। इसके बाद वाले ट्रीटमेंट्स को एक से चार घंटे तक छोड़ा जा सकता है, जिसके बाद इसे पानी और साबुन से निकाल दिया जाता है। इस ट्रीटमेंट को छह हफ्तों तक, हर हफ्ते इस्तेमाल किया जा सकता है। इस दवाई को प्रेग्नेंसी के दौरान या प्रेग्नेंट होने की संभावना पर इस्तेमाल नहीं करना चाहिए। फ़ीमेल पार्टनर से संपर्क सीमित रखें। 5-फ्लूरोरासिल (5-Fluorouracil) — आपके फिजीशियन शायद आपको पहला डोज़ लगाएंगे या फिर प्रिस्क्रिप्शन प्रोवाइड करेंगे। एक कॉटन स्वेब इस्तेमाल करके, इसे हफ्ते में एक से तीन बार साफ, प्रभावित हिस्से पर लगाएँ। इसे किफायत से ही इस्तेमाल करें। क्रीम को कपड़े पर लगने से रोकने के लिए, उसे हवा में सूखने दें। तीन से 10 घंटे के बाद (आपकी प्रिस्क्रिप्शन में दिए टाइम के अनुसार), उसे निकालने के लिए, उस हिस्से को साबुन और पानी से धो लें। सिनैकेटेकिन्स (Sinecatechins) — आपके डॉक्टर आपको शायद ये ग्रीन एक्सट्रेक्ट प्रिस्क्राइब कर सकते हैं। अपनी उंगली से इस 15% ओइंटमेंट की एक हल्की सी परत को प्रभावित हिस्से पर लगा लें। अब सोलह हफ्तों तक या जब तक कि ये गायब नहीं हो जाते, तब तक ऐसे ही अपनी उँगलियों से डेली तीन बार इसे दोहराएँ। इसे धोएँ नहीं और सेक्सुअल कांटैक्ट से दूर ही रहें। वार्ट रिमूवल को टार्गेट करते हुए कई सारे घरेलू नुस्खे मौजूद हैं, हालांकि इनके ऊपर हुई क्लीनिकल स्टडीज़ की कमी है। न्यूरोपैथिक फिजीशियन्स के मुताबिक, आप एलोवेरा जैसी कई प्लांट-बेस्ड क्रीम्स के साथ-साथ विटामिन A, C, और E सप्लिमेंट्स का भी इस्तेमाल कर सकते हैं। न्यूरोपैथिक फिजीशियन के साथ में प्रोपर ट्रीटमेंट के बारे में डिस्कस करने की सलाह दी जाती है। इस तरह के ट्रीटमेंट ऑप्शन का असली आधार किसी भी न्यूट्रीशन की कमी को सुधारना होता है, जो आपके इन्यून सिस्टम को वार्ट्स से लड़ने की ताकत देने में मदद करेगा। इसके अलावा, इनमें से कई ट्रीटमेंट्स में एंटीऑक्सीडेंट्स मौजूद होते हैं, जो इन्फेक्शन से लड़ सकते हैं।
تجنب الأدوية المتاحة للشراء بمتاجر الأدوية. اذهب لزيارة الطبيب. اسأل الطبيب عن مقويات الجهاز المناعي. اسأل الطبيب عن الأدوية المضادة للخلايا. استعمل العلاجات المنزلية.